CELEX: C2005/045/14
Language: sk
Date: 2005-02-19 00:00:00
Title: Rozsudok Súdneho dvora (veľká komora) zo 14. decembra 2004 vo veci C-210/03 [návrh na začatie prejudiciálneho konania, ktorý podal High Court of Justice (England & Wales), Queen's Bench Division (Administrative Court)]: Queen, na základe žiadosti: Swedish Match AB, Swedish Match UK Ltd proti Secretary of State for Health (Smernica 2001/37/ES — Výroba, prezentácia a predaj tabakových výrobkov — Článok 8 — Zákaz uvádzania tabakových výrobkov určených na vnútorné použitie na trh — Platnosť — Výklad článkov 28 ES až 30 ES — Súlad vnútroštátneho práva obsahujúceho rovnaký zákaz)

19.2.2005   
            
            
               SK
            
            
               Úradný vestník Európskej únie
            
            
               C 45/7
            
         
      ROZSUDOK SÚDNEHO DVORA
   
   (veľká komora)
   zo 14. decembra 2004
   vo veci C-210/03 [návrh na začatie prejudiciálneho konania, ktorý podal High Court of Justice (England & Wales), Queen's Bench Division (Administrative Court)]: Queen, na základe žiadosti: Swedish Match AB, Swedish Match UK Ltd proti Secretary of State for Health (1)
   
   (Smernica 2001/37/ES - Výroba, prezentácia a predaj tabakových výrobkov - Článok 8 - Zákaz uvádzania tabakových výrobkov určených na vnútorné použitie na trh - Platnosť - Výklad článkov 28 ES až 30 ES - Súlad vnútroštátneho práva obsahujúceho rovnaký zákaz)
   (2005/C 45/14)
   Jazyk konania: angličtina
   Vo veci C-210/03, predmetom ktorej je návrh na začatie prejudiciálneho konania podľa článku 234 ES podaný rozhodnutím High Court of Justice (England & Wales), Queen's Bench Division (Administrative Court) (Spojené kráľovstvo) zo 17. apríla 2003 a doručený Súdnemu dvoru 15. mája 2003, ktorý súvisí s konaním: Queen, na základe žiadosti Swedish Match AB, Swedish Match UK Ltd proti Secretary of State for Health, Súdny dvor (veľká komora), v zložení: predseda veľkej komory V. Skouris, predsedovia komôr P. Jann, C. W. A. Timmermans a K. Lenaerts, sudcovia C. Gulmann, J.-P. Puissochet, N. Colneric, S. von Bahr a J. N. Cunha Rodrigues (spravodajca), generálny advokát: L. A. Geelhoed, tajomník: H. von Holstein, zástupca tajomníka, neskôr M.-F. Contet, hlavná referentka, vyhlásil dňa 14. decembra 2004 rozsudok, ktorého výrok znie:
   
               1)
            
            
               Zo skúmania druhej otázky nevyplynul žiaden prvok, ktorý by mohol ovplyvniť platnosť článku 8 smernice Európskeho parlamentu a Rady č. 2001/37/ES o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov.
            
         
               2)
            
            
               Pokiaľ vnútroštátne opatrenie zakazuje predaj tabakových výrobkov určených na vnútorné použitie v súlade s článkom 8 smernice č. 2001/37, nie je potrebné osobitne skúmať, či je toto vnútroštátne opatrenie v súlade s článkami 28 a 29 ES.
            
         
      (1)  Ú. v. EÚ C 171, 19.7.2003